open-index/open-wikipedia-markdown huggingface dataset:
Ranskan marsalkka

**Ranskan marsalkka** () on Ranskassa käytössä oleva sotilasarvoa muistuttava korkea arvonimi, joka voidaan myöntää ansioituneelle kenraalille.

## Historia
Ranskan marsalkan arvo juontaa juurensa kuningas Filip II:n Albéric Clémentille noin vuonna 1185 luomasta arvonimestä *marescallus Franciae*. Myöhemmin siitä tuli tallikreiviä tai konnetaabelia korkeampi arvonimi. Vuoteen 1791 mennessä nimitettiin 256 marsalkkaa.

Kansalliskonventti lakkautti arvonimen ensimmäisen tasavallan aikana vuonna 1793, mutta Napoleon otti sen uudelleen käyttöön nimittäen 18 marsalkkaa. Ensimmäisen keisarikunnan aikana nimitettyihin kuuluivat mm. Michel Ney, Nicolas Soult, Jean Bernadotte ja Joachim Murat. Bourbon-restauraation myötä arvonimi palasi Ranskan marsalkaksi ja keisari Napoleon III säilytti sen.

Kuusi marsalkkaa on palkittu marsalkkakenraalin (*maréchal général des camps et armées du roi*) arvonimellä: Biron, Lesdiguières, Henri Turenne, Claude Villars, Morits Saksilainen ja Soult.

## Nykyään
Nyky-Ranskassa marsalkan arvonimi ei ole sotilasarvo, vaan se annetaan erityisesti kunnostautuneille kenraaleille. Esimerkiksi Philippe Pétain säilytti arvonimen, vaikka hänet tuomittiin maanpetoksesta ja hän menetti sotilasarvonsa. Viimeisin Ranskan marsalkka on Alphonse Juin, joka palkittiin 1952 ja kuoli 1967. Ranskan väliaikainen hallinto tarjosi Charles de Gaullelle marsalkan titteliä vuonna 1946, mutta tämä kieltäytyi.

Presidentti François Mitterrand nimitti vuonna 1984 Marie-Pierre Kœnigin (1898–1970) Ranskan marsalkaksi, mutta nimitys oli postuumi.

Marsalkansauva on koristeltu sinisellä sametilla ja kultaisilla tähdillä. Sauvan päähän on kaiverrettu latinankielinen fraasi *terror belli, decus pacis* ().

## Galleria

Tiedosto:Flag of Marshal of France.svg|Ranskan marsalkan lippu
Tiedosto:France-Army-OF-10 Sleeve.svg|Marsalkan univormun hihassa käytettävät tunnukset


## Lähteet
Zeev Friedman

**Zeev Friedman** (10. kesäkuuta 1944 Siperia, Neuvostoliitto – 5. syyskuuta 1972 Fürstenfeldbruck, Baijeri, Saksa) oli israelilainen olympiapainonnostaja ja vuoden 1972 olympialaisten verilöylyn uhri. 

Zeev syntyi Siperiassa mutta asui jonkin aikaa Puolassa kunnes muutti Israeliin vuonna 1960. Friedman oli Israelin armeijan terrorismin vastaisessa yksikössä. Huhujen mukaan Friednannilla oli suhde palestiinalaisen naisen kanssa.

Friedman sijoittui 12:nneksi Münchenin olympialaisten painonnoston kääpiösarjassa. Hän oli panttivankina kun palestiinalaiset ottivat vangiksi 11 israelilaista urheilijaa ja kuoli kun terroristit surmasivat hänet ja muut urheilijat.

## Lähteet
Eliezer Halfin

**Eliezer Halfin** (; 18. kesäkuuta 1948 – 6. syyskuuta 1972) oli israelilainen painija, joka surmattiin vuoden 1972 olympialaisissa tapahtuneessa kaappausdraamassa.  Palestiinalaiset terroristit ottivat 12 israelilaista urheilijaa vangiksi. Eliezer oli mekaanikko ja syntyi Latviassa. Hän muutti Israeliin vuonna 1969.
Tourette’s

**tourette’s** on yhdysvaltalaisen grunge-yhtye Nirvanan vuonna 1993 julkaistun *[[In Utero]]* -albumin 11. kappale.

## Historia
”tourette’s”-kappaleen sanoitti Nirvanan laulaja/kitaristi Kurt Cobain vuonna 1992. Nirvana esitti kappaleen ensimmäisen kerran elokuussa vuonna 1992 Reading festivaaleilla Readingissä, Englannissa ja Cobain esitteli sen nimellä ”The Eagle Has Landed”. Se julkaistiin vuonna 1996 yhtyeen *[[From the Muddy Banks of the Wishkah]]* -live-kokoelma-albumilla.

Jack Endino nauhoitti Seattlessa ”tourette’s”:n ensimmäisen kerran studiossa lokakuussa vuonna 1992. Steve Albini äänitti myöhemmin kappaleen Minnesotassa *In Utero* -albumille helmikuussa vuonna 1993.

## Lähteet
Maria McKee

**Maria McKee** (koko nimi **Maria Louise McKee**, s. 17. elokuuta 1964, Los Angeles, Kalifornia) on yhdysvaltalainen laulaja.

Vuonna 1982 McKee oli yksi cowpunk/kantrirock-bändi Lone Justicen perustajista. Bändin kanssa hän julkaisi kaksi levyä.
1989 McKee siirtyi soolouralle ja julkaisi nimeään kantavan omakustannealbuminsa. Hänen singlestään "Show Me Heaven" tuli hitti erityisesti Isossa-Britanniassa, jossa se pysyi listaykkösenä neljä viikkoa vuonna 1990. Kappale on myös *[[Days of Thunder – ukkosta radalla]]* -elokuvan soundtrackillä. Hänen toinen hittinsä "If Love Is a Red Dress" julkaistiin *Pulp fiction – tarinoita väkivallasta* -elokuvan soundtrackillä vuonna 1994.
Sittemmin McKee on julkaissut kuusi albumia, joista yksi on kokoelma.

Yhdysvaltalaisen psykedeelisen rock-yhtye Loven kitaristi ja perustajajäsen Bryan MacLean oli McKeen velipuoli.

## Albumit
* *Maria McKee* (1989)
* *You Gotta Sin to Get Saved* (1993)
* *Life Is Sweet* (1996)
* *Ultimate Collection* (2000)
* *High Dive* (2003)
* *Live in Hamburg* (2004)
* *Peddlin' Dreams* (2005)
* *Live - Acoustic Tour 2006* (2006)

## Lähteet

## Aiheesta muualla
* Virallinen sivusto
*
The Best of Kiss: The Millennium Collection

**The Best of Kiss: The Millennium Collection** on KISS-yhtyeen julkaisema kokoelma-albumi 8. toukokuuta 2003.

## Kappalelista
#
#
#
#
#
#
#
#
#
#
#
#

## Kokoonpano
*Paul Stanley - rytmikitara, laulu kappaleissa 1, 3, 4, 6, 10 ja 12
*Gene Simmons - bassokitara, laulu kappaleissa 2, 5, 9 ja 11
*Ace Frehley - soolokitara, taustalaulu
*Peter Criss - rummut, laulu kappaleissa 7 ja 8, taustalaulu

## Lähteet

## Aiheesta muualla
*
The Best of Kiss: The Millennium Collection, Vol. 2

**The Best of Kiss: The Millennium Collection, Vol. 2** on KISS-yhtyeen 15. kesäkuuta 2004 julkaisema kokoelmalevy. Kokoelma sisältää ainoastaan Kissin 1980-luvun kappaleita.

## Kappaleluettelo
# 
# 
# 
#  
# 
#  
# 
#  
# 
# 
#  
# 

## Muusikot
*Paul Stanley - kitara, laulu
*Gene Simmons - basso, laulu
*Eric Carr - rummut, taustalaulu
*Vinnie Vincent - kitara, taustalaulu
*Bruce Kulick - kitara, taustalaulu
*Mark St. John - kitara

## Lähteet

## Aiheesta muualla
*
The Best of Kiss: The Millennium Collection, Vol. 3

**The Best of KISS: The Millennium Collection, Vol.3** on KISS-yhtyeen kokoelma-albumi. Se julkaistiin 10. lokakuuta 2006 ja sisältää Kissin kappaleita vuosilta 1992–1998.

## Kappalelista
# God Gave Rock N' Roll To You II (Gene Simmons, Bob Ezrin, Paul Stanley, Russ Ballard) 
# Unholy (Gene Simmons, Vinnie Vincent) 
# Domino (live) (Gene Simmons) 
# Hate (Gene Simmons, Bruce Kulick, Scott Van Zen) 
# Childhood's End (Gene Simmons, Tommy Thayer, Bruce Kulick) 
# I Will Be There (Paul Stanley, Bruce Kulick, Curt Cuomo) 
# Comin' Home (Unplugged) (Paul Stanley, Ace Frehley) 
# Got To Choose (Unplugged) (Paul Stanley) 
# Psycho Circus (Paul Stanley, Curt Cuomo) 
# Into The Void (Ace Frehley, Karl Cochran) 
# I Pledge Allegiance To The State Of Rock And Roll (Paul Stanley, Holly Knight, Curt Cuomo) 
# Nothing Can Keep Me From You (Diane Warren) 

## Kokoonpano
*Paul Stanley – rytmikitara, laulu
*Gene Simmons – bassokitara, laulu
*Tommy Thayer – soolokitara kappaleessa 9
*Ace Frehley – soolokitara, laulu kappaleissa 10
*Peter Criss – rummut kappaleessa 10
*Bruce Kulick – soolokitara, taustalaulu
*Kevin Valentine – rummut kappaleessa 9
*Steve Ferrone – rummut kappaleessa 12
*Eric Singer – rummut, taustalaulu
*Eric Carr – rummut, taustalaulu

## Lähteet

## Aiheesta muualla
*
Mututieto

**Mututieto**, **mututuntuma**, **mutu** tai **mutuväite**  on käsite, joka on lyhenne sanoista ”**musta tuntuu**”. Sitä käytetään kuvaamaan heikosti perusteltua väitettä tai arkikäsityksiä. **Mutumenetelmä** on epätieteellinen tai muu perustelematon tutkimus- tai päättelytapa, ”musta tuntuu -menetelmä”. 

Mutulla voidaan ymmärtää myös nopeasti tehtyä johtopäätöstä tai varovaisuuden aiheuttamaa ensireaktiota asiaan, jolloin asian tarkempi selviäminen myöhemmin voi johtaa paremmin harkittuun ratkaisuun. Tällainen karkea tilanteen arviointi voi luonnonolosuhteissa olla hengen pelastava, koska harkintaan perustuva päätös on liian hidas. Tämän kaltaisten mutupäätösten onkin tutkittu aiheutuvan refleksinomaisesti ja sen mahdollisuudella on ollut merkittävä rooli ihmisen kehityksessä.

## Katso myös
* Argumentti
* Arkipsykologia
* Harhaluulo
* Heuristiikka
* Konjektuuri
* Tieto

## Lähteet
Anitan parempi polkka

__NOTOC__
**Anitan parempi polkka** on Anita Hirvosen kokoelma-albumi vuodelta 1982.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* ''Anitan parempi polkka'' iTunesissa
Raision rautatieasema

**Raision rautatieasema** (, ) on rautatieasema Uudenkaupungin radalla, Naantalin radan risteyskohdassa. Se sijaitsee Nuorikkalassa Tahvion alueella Raision kaupungissa Varsinais-Suomessa. Asema ja rataosuus ovat nykyään vain tavaraliikenteen käytössä.

## Historia

Raision rautatieasema perustettiin vuonna 1923 Turku-Naantali maantien varteen, pari kilometriä Raision kirkonkylästä. Asemarakennus valmistui samana vuonna. Asema vihittiin käyttöön 30.5.1925. Aseman seudulle ei muodostunut uutta asutusta, sen sijaan teollisuutta sen lähistölle nousi runsaasti, kun esimerkiksi Raision tehtaiden edeltäjä Oy Vehnä Ab:n mylly perustettiin sen läheisyyteen. Raision rautatieasema oli myös radan merkittävin väliasema, sillä siellä haarautuvat Uudenkaupungin rata ja Naantalin rata. 

Vaikka Raisio laajeni, ei rautatien käyttö kasvanut samassa tahdissa. Aseman lipunmyynti suljettiin 1.10.1988 ja henkilöliikenne loppui kokonaan vuoden 1993 alussa, koko Uudenkaupungin radan henkilöliikenteen lakkauttamisen myötä. Asema palvelee enää ainoastaan tavaraliikennettä, jonka ansiosta asema säilyi miehitettynä aina vuonna 2008 käyttöön otettuun kauko-ohjaukseen asti. Huonokuntoiseksi päässyt asema lähirakennuksineen siirtyi ensin Senaatti-kiinteistöjen myyntikohteeksi 2007 ja lopulta yksityisomistukseen kesäkuussa 2010.

## Asema ja muut rakennukset

Itse asemarakennus yhdessä viereisen asuinkasarmin kanssa on luokiteltu valtakunnallisesti merkittäväksi rakennetuksi kulttuuriympäristöksi, jonka vuoksi asemarakennuksia ja asemapuistoa tulee hoitaa Museoviraston ohjeiden mukaisesti "kulttuurihistoriaa ja hoitoperinteitä vaalien". Myös itse asemarakennuksen käyttöön virasto asettaa rajoituksia, sillä sen huonejakoa tai kiinteitä kalusteita ei saa muuttaa. Kokonaisuudessaan asema-alueen pinta-ala on noin kuusi hehtaaria ja sillä sijaitsee itse aseman lisäksi viisi muuta rakennusta: sauna, asuinrakennus ja kolme ulkorakennusta. Osa tontista on Raision tehtaiden pysäköintialuetta.

## Lähteet

## Aiheesta muualla

* Kuvia Raision rautatieasemasta Vaunut.org -sivustolla
Trifon Vjatkalainen

**Pyhittäjä Trifon Vjatkalainen** () (1543-1612) oli venäläinen munkki (arkkimandriitta) ja ortodoksisen kirkon pyhä, joka tunnetaan lisänimellä hantien valistaja. Suomessa hänet lasketaan kuuluvaksi myös Karjalan valistajiin.

Hän syntyi 1500-luvulla Vienanmeren maisemissa Arkangelin läänin ja nykyisen Mezenin piirin alueella, josta hän jo melko varhain meni Pyskorin luostariin Keski-Venäjälle ja vihkityi munkiksi.

Hän käännytti sekä hanteja (ostjakkeja) että manseja (voguleita) kristinuskoon. Vuonna 1580 hän asettui Hlynovin eli sittemmin Vjatkan kaupunkiin (nyk. Kirov) ja alkoi rakentaa sinne luostaria. Myöhemmin erilaisten vaiheiden jälkeen pyhittäjä Trifon Vjatkalainen asettui asumaan Slobodskoin kaupunkiin ja perusti sinnekin luostarin. Hän kuoli vuonna 1612 Hlynovin luostariin.

Ortodoksinen kirkko muistelee pyhittäjä Trifon Vjatkalaista vuosittain lokakuun 8. päivänä sekä Suomessa myös Karjalan valistajien päivän yhteydessä lokakuun viimeisen päivän ja marraskuun 6. päivän välisenä lauantaina. 

## Lähteet
* Трифон Вятский XPOHOC 
* Pyhittäjä Trifon Vjatkalainen / Ortodoksi.net
Vuolenkoski

**Vuolenkoski** on kylä Iitin kunnan pohjoisosassa Päijät-Hämeen maakunnassa. Se sijaitsee sisemmällä eli pienellä Salpausselällä. Vuolenkosken postinumeroalueen (19160 Huutotöyry) väkiluku vuonna 2020 oli 486. 

## Sijainti

Kylästä etelään päin kulkee Kymijoki, jossa Vuolenkosken sillan eteläpuolella sijaitsee Koskenniskan kylään rakennettu vesivoimalaitos (valm. 1959). Koskenniskan jalankulun ja pyöräilyn sillan pohjoispuolella on Konnivesi, jonka kautta pääsee vesitse Heinolaan (n. 17 km), ja edelleen Ruotsalaisen kautta Päijänteelle. Pohjois-Iitissä on kaksi kylää: Kymijoen länsipuolinen alue on Vuolenkoski ja itäpuolinen alue Koskenniska. Huutotöyry on koko Vuolenkosken–Koskenniskan alueen yhteinen postitoimipaikan nimi, jonka muuttamisesta Vuolenkoskeksi on keskusteltu kyläkokouksissa jo vuosia. 

## Palvelut ja yhdistystoiminta

Vuolenkoskella on peruskoulun ala-aste, Pohjois-Iitin Kirin urheilukenttä, M-Kyläkauppa, Vuolenkosken VPK , ravintola-kahvila Rantamesta  ja Käsityökahvila Peurankello, kyläyhdistystoimintaa sekä hautausmaa kappeleineen. Rantamesta tarjoaa maksuttoman avoimen lähiverkon. 

Lisäksi Koskenniskan kylässä on toimiva mylly, mylly-Cafe ja *Rukoushuone*. Vuonna 2016 kyläyhdistys hankki rukoushuoneen omaan hallintaansa. Kyliltä löytyy myös muita palveluja ja 15 yhdistystä.

Vuolenkosken ja Koskenniskan yhteinen kyläyhdistys vaihtoi vuonna 2001 nimensä Vuolenkosken kyläyhdistykseksi kuvastamaan paremmin paikallisuutta. Aiemmin, vuodesta 1980, nimenä oli Pohjois-Iitin Kyläyhdistys.

Vuonna 2001 vihittiin käyttöön pääosin Vuolenkosken kyläläisten talkootyönä toteuttama kolme kilometriä pitkä jalankulun ja pyöräilyn väylä. Lisäksi paikallisesti rahoitettiin valaistus väylän varteen. 

Vuolenkosken kylä on valittu Kymenlaakson kyläksi kaksi kertaa, vuosina 1991 ja 2001, sekä valtakunnan Vuoden kyläksi 2014. Vuolenkoski on myös Päijät-Hämeen vuoden kylä vuodelta 2022. 

Vuonna 2008 perustettiin kylälle Suomen ensimmäinen täysin kyläläisten omistama elinkeino- ja kehitysyhtiö Omakylä Vuolenkoski Oy, jossa on omistajina ja osakkaina 137 yksityishenkilöä ja 21 paikallista yritystä. Yhtiön tarkoitus on kehittää kylää kylälähtöisesti. Elinkeinoyhtiön varat ohjataan kylän toimintojen kehittämiseen. Yhtiö osti vuonna 2009 Iitin kunnalta seitsemän hehtaarin kaavoitetun maa-alueen, josta löytyy omakotitalo-, rivitalo- sekä kerrostalorakentamiseen tarkoitettuja tontteja. Kaava-alue sijaitsee kylän satama-alueen vieressä.

Vuolenkoski on Päijänteen veneilyalueen kaakkoissuunnan päätepiste. Elokuussa 2020 uudistettuna avattu Kimolan kanava luo Vuolenkoskelta veneilyreittejä aina Kouvolaan asti. Kokonaisuudessaan koko reitistö tarjoaa veneilyreittejä aina Kouvolasta Pielavedelle (n. 400 km). Vuolenkoskella on sisävesialuksille soveltuva laituri uimaranta-alueen vieressä. Satamassa on muun muassa ravintola.

## Lähteet

## Aiheesta muualla
* Vuolenkosken kyläyhdistyksen nettisivut
* Oy Vuolenkoski Ab (ent. sahayrityksen historiaa)
Ruotsin Grand Prix 1973

**Ruotsin Grand Prix 1973** oli Formula 1 -sarjan osakilpailu, joka ajettiin 17. kesäkuuta 1973 Scandinavian Raceway -radalla Anderstorpissa, Ruotsissa. Ruotsissa ei ollut tätä ennen ajettu Formula 1 -osakilpailuja.

## Tulokset

## Muuta
* Nopein kierros: Denny Hulme - 1:26.146

## Lähteet
On nuoruus haihtuva

__NOTOC__
**On nuoruus haihtuva** on Anita Hirvosen kokoelma-albumi, joka julkaistiin vuonna 1983.

## Kappaleet

### A-puoli
#
#
#
#
#
#
#
#

### B-puoli
#
#
#
#
#
#
#
#

## Aiheesta muualla
* ''On nuoruus haihtuva'' discogs.com -sivustolla
Luxemburgin Grand Prix

**Luxemburgin Grand Prix** oli Formula 1 -sarjan osakilpailu kausilla 1997 ja 1998.

Luxemburgin Grand Prix ajettiin nimestään huolimatta Nürburgringin moottoriradalla Saksassa. Luxemburgin Grand Prix -nimellä ajettiin kilpailuja myös 1940- ja 1950-luvuilla, mutta ne kilpailut eivät kuuluneet Formula 1:n MM-sarjaan.

Kilpailun voittivat Jacques Villeneuve kaudella 1997 ja Mika Häkkinen kaudella 1998. Molemmat heistä voittivat samaisina kausina maailmanmestaruuden. Kauden 1997 kilpailussa paalupaikalta lähti Häkkinen, jolle paalupaikka oli F1-uran ensimmäinen. Kilpailun voittaneelle Villeneuvelle voitto sen sijaan oli F1-uran viimeinen.

## Voittajat
*Punataustaiset kilpailut eivät kuuluneet Formula 1:n MM-sarjaan.*

## F1-tilastoja

### Paalupaikat

### Kilpailun nopeimmat kierrokset

## Lähteet
Ans kattoo ny

__NOTOC__
**Ans kattoo ny** on Anita Hirvosen studioalbumi vuodelta 1983. Albumi myi kultalevyn oikeuttavan määrän.
## Kappaleet
# 
# 
# 
# 
# 
# 
# 
# 
# 
# 

## Lähteet
Dysfagia

**Dysfagia** eli **nielemisvaikeus** on nielemisen refleksinomaisessa liikesarjassa ilmenevä häiriö, joka ilmenee joko vaikeutena saada ruokaa niellyksi tai tunteena siitä, että ruoka takertuu nielemisen jälkeen ruokatorveen. 

Dysfagiaa on eriasteista, ja se voi esiintyä missä nielemistoiminnon osassa tahansa. Se saattaa vaikuttaa esimerkiksi ruoan pureskeluun, ruokapalan kuljetukseen suussa ja/tai nielemisen aloitukseen. Usein nielun automaattiset suojamekanismit eivät toimi kunnolla, ja ruoka kulkeutuu ruokatorven sijasta henkitorveen.  

Dysfagia tekee syömisestä usein hidasta, vaivalloista ja runsaasti keskittymistä vaativaa. Vaikeassa dysfagiassa nielemistoiminto puuttuu lähes täysin. 

## Syyt
Dysfagiaa esiintyy esimerkiksi refluksitaudin, akalasian, esofagiitin, äkillisten aivoverenkiertohäiriöiden, aivotraumojen, neurologisesti rappeuttavien sairauksien, sekä suun ja kurkun alueiden kasvainten yhteydessä. Myös lääkeaineet kuten antipsykootit ja natriumvalproaatti saattavat aiheuttaa dysfalgiaa.

Äkillisesti alkaneen dysfalgian syynä voi olla ruokatorven vierasesine, vamma tai tulehdus.

## Oireet
* Vaikeus saada ruokaa niellyksi
* Tunne, että ruoka takertuu nielemisen jälkeen ruokatorveen
* Tunne, että ruoka/juoma menee väärään kurkkuun
* Yskiminen ruokailun tai juomisen yhteydessä tai välittömästi sen jälkeen
* Vaikeus kontrolloida suussa olevaa ruokaa, esimerkiksi sen kertyminen poskitaskuihin
* Ruokailun huomattava hitaus/hidastuminen
* Suun tyhjennys vaatii useita nielaisuja
* Painon ja/tai ravitsemustilan lasku
* Toistuvat keuhkokuumeet
* Väsyminen ruokaillessa
* Aspirointi

## Katso myös
* Ruminaatio
* Dysfasia
* Afasia
* Puheterapia

## Lähteet
Pescaran Grand Prix

**Pescaran Grand Prix**, tunnettu myös nimellä **Coppa Acerbo**, oli autourheilukilpailu, joka ajettiin yhteensä 27 kertaa vuosina 1924-1961 Italiassa Pescaran radalla.

Kilpailu ajettiin vuosien varrella useissa eri luokissa ja vuonna 1957 se kuului Formula 1:n MM-sarjaan. Pescaran rata on pisin rata, joka on koskaan kuulunut Formula 1 -kilpailukalenteriin ollen pituudeltaan 25,579 kilometriä. Pescaran rata suljettiin vuonna 1961, kun sen järjestäjät eivät kyenneet takaamaan kuljettajien turvallisuutta radalla.

## Voittajat

### Grand Prix -autoilu

### Formula 1
*Punataustaiset kilpailut eivät kuuluneet Formula 1:n MM-sarjaan.*

### Muut luokat

## Lähteet
Väliaineen vastus

**Väliaineen vastus** on kappaleen liikettä kaasussa tai nesteessä vastustava voima. Väliaineen vastus aiheutuu siitä, että kappaleen täytyy työntää väliainetta pois tieltään ja samalla saattaa väliaine liikkeelle. Lisäksi väliaineen hankaus vastustaa kappaleen liikettä. Vuorovaikutus vaikuttaa väliaineen liikkeeseen ja jarruttaa kappaletta. Väliaineen vastuksen suuruus riippuu kappaleen nopeudesta, koosta ja muodosta sekä väliaineen tiheydestä ja sitkoisuudesta. Kappaleen muodon takia kappaleen taakse voi syntyä kappaleen liikettä vastustavia pyörteitä. Väliaineen vastus, kuten ilmanvastus, on riippuvainen kappaleen poikkipinta-alasta. Nopeuden kasvaessa kasvaa myös väliaineen vastus. Tämä aiheuttaa sen, että nämä vastakkaisiin suuntiin vaikuttavat voimat kumoavat tosensa ja nopeuden saavuttaessa tietyn rajan se ei voi enää kasvaa, jolloin liikkuvalla kappaleella on rajanopeus.

## Lähteet

## Katso myös

* Ilmanvastus
* Kitka
The Killers

**The Killers** on vuonna 2002 perustettu Las Vegasista kotoisin oleva yhdysvaltalainen rockyhtye.

Yhtyeen tunnetuimpia kappaleita ovat muun muassa ”Mr. Brightside”, ”Somebody Told Me”, ”All These Things That I’ve Done”, ”When You Were Young”, ”Human” ja ”Runaways”.

## Historia
Yhtye saavutti suosiota vuonna 2004 julkaistulla *[[Hot Fuss]]* -debyyttialbumillaan, jonka kappaleet käsittelivät yhtyeen kotikaupunkia, Las Vegasia, ja sen glamourintäyteistä imagoa. Levy oli yhteensä 173 viikkoa Yhdistyneen kuningaskunnan virallisella albumilistalla, mikä tekee siitä pisimpään listalla olleen levyn 2000-luvun aikana. Yhdysvalloissa se nousi Billboard 200 -listan sijalle seitsemän. 

Seuraavan levyn kirjoittamisesta vastannut laulaja Brandon Flowers on luonnehti *[[Sam's Town]]* -albumia "hengelliseksi omaelämäkerrakseen". Kappaleet käsittelivät vanhanaikaisten amerikkalaisten arvojen nostalgiaa ottaen paljon vaikutteita Bruce Springsteenin tuotannosta. Albumi julkaistiin vuonna 2006, jolloin se sijoittui Billboard 200 -listalla edeltäjäänsä paremmin nousemalla korkeimmillaan toiselle sijalle. Levy sai kriitikoilta ristiriitaisen vastaanoton. Vuosikymmenen lopussa *[[Rolling Stone]]* -lehden lukijat äänestivät sen 2000-luvun aliarvostetuimmaksi levyksi.

B-puolista, julkaisemattomasta materiaalista ja covereista koostuva kolmas albumi *[[Sawdust]]* julkaistiin marraskuussa 2007. Neljäs albumi *[[Day & Age]]* ilmestyi marraskuussa 2008. Se nousi parhaimmillaan Billboard 200 -listan sijalle 6. Yhtyeen musiikkityyli siirtyi *Day & Age* -albumilla popimman tanssimusiikin suuntaan

The Killersin viides albumi *[[Battle Born]]* julkaistiin vuonna 2012. Se nousi ensimmäisellä viikollaan Billboardin kolmannelle sijalle. 

Yhtye esiintyi Suomessa ensimmäisen kerran Helsingin jäähallissa vuonna 2007 ja toisen kerran Helsingin Hartwall Areenalla vuonna 2013. Yhtye oli Seinäjoella järjestettävän Provinssirockin pääesiintyjä kesällä 2017. The Killers esiintyi neljännen kerran Suomessa Helsingin Hartwall Areenalla 24. heinäkuuta 2018.

## Jäsenet
* Brandon Flowers – laulu, koskettimet
* Dave Keuning – kitara
* Mark Stoermer –  basso
* Ronnie Vannucci – rummut, lyömäsoittimet

## Diskografia

### Studioalbumit
* 
* 
* 
* 
* 
* 
* 

## Katso myös
* Luettelo The Killersin kappaleista

## Lähteet

## Aiheesta muualla

* Yhtyeen virallinen sivusto 
*
Veli

**Veli** tarkoittaa jonkun toisen kanssa samoista vanhemmista syntynyttä miespuolista henkilöä tämän toisen kannalta. Ilmaisulla voidaan tarkoittaa myös *velipuolta* tai *kasvattiveljeä*. Puhekielessä ja tuttavallisessa kielenkäytössä käytetään joskus sanaa *veikko*.

Ilmaisulla **velipuoli** tai harvinaisemmalla ilmaisulla **puoliveli** tarkoitetaan jonkun toisen kannalta miespuolista henkilöä, jolla on kyseisen henkilön kanssa vain toinen vanhemmista yhteinen. Velipuoleksi voidaan kutsua myös henkilön isä- tai äitipuolen poikaa, joka ei ole tämän henkilön verisukulainen.

Henkilön vanhempaa veljeä kutsutaan isoveljeksi ja nuorempaa veljeä pikkuveljeksi. Kun kyseessä on esimerkiksi kaksoset, puhutaan kaksoisveljestä.

## Katso myös
* Sisar

## Lähteet

## Aiheesta muualla
John Layfield

**John Charles Layfield** (s. 29. marraskuuta 1966) on entinen yhdysvaltalainen showpainija, joka paini World Wrestling Entertainmentissa. Hän vetäytyi lopetti painimisen vuoden 2009 alussa. JBL esiteltiin rikkaana ja itsevarmana cowboy-miljonäärinä. Vuodesta 2012 alkaen hän on selostanut WWE:n painiohjelmia Raw ja Smackdown. Tammikuussa 2015 hän lopetti Smackdownin selostamisen. JBL valittiin vuonna 2020 WWE Hall of famen jäseneksi.
 
JBL:n lopetusliikkeet ovat Clothesline from Hell ja JBL Bomb. 

## Lähteet
Andrew Fire

**Andrew Zachary Fire** (s. 27. huhtikuuta 1959 Santa Claran piirikunta, Kalifornia) on yhdysvaltalainen patologian ja genetiikan professori Stanfordin yliopistossa. Hän sai vuoden 2006 Nobelin lääketieteen palkinnon yhdessä Craig Mellon kanssa. Palkitsemisen peruste on RNA-interferenssiä koskeva tutkimus, jonka he olivat julkaisseet vuonna&nbsp;1998. Palkinnon perustelussa sanottiin muun muassa: "Fire ja Mello ovat löytäneet perusmekanismin, jolla geneettisen tiedon virtaa säädellään."

## Lähteet
Parhaat (Anita Hirvonen)

__NOTOC__
**Parhaat** on Anita Hirvosen kokoelma-albumi, joka julkaistiin vuonna 1985.

## Kappaleet

### LP 1
#
#
#
#
#
#
#
#
#
#
#
#

### LP 2
#
#
#
#
#
#
#
#
#
#
#
#

## Aiheesta muualla
* ''Parhaat'' discogs.com -sivustolla
Suden hetki (Lyijykomppanian albumi)

**Suden hetki** on Lyijykomppanian vuonna 1994 julkaistu mini-CD. Levyn – ja luultavasti myös Lyijykomppanian – tunnetuin kappale lienee ”Jaloviinamies”, jota yhtyeen laulaja-kitaristi Timo Rautiainen on silloin tällöin esittänyt myös soolokeikoillaan.

Rautiainen arvosteli vuonna 2003 ilmestyneessä *[[Trio Niskalaukaus (kirja)|Trio Niskalaukaus]]* -kirjassa *Suden hetken* kansikuvaa ”luultavasti Suomen huonoimmaksi kansikuvaksi”.

## Kappaleet
Sovitukset Lyijykomppania.

# 
# 
# 
# 
# 
# 

## Kokoonpano
*Timo Rautiainen – laulu, kitara
*Arto Alaluusua – basso
*Esa Moilanen – rummut
*Tapio Wilska – basso ja murina kappaleessa ”Jaloviinamies”
*Sir Th. Le Grande – laulu kappaleessa ”Viina”

## Lähteet
* Finnmusic

## Aiheesta muualla
* 
*
Kosminen jäänne

**Kosmisella jäänteellä** tarkoitetaan sellaisia erittäin raskaita ja stabiileja hiukkasia, joita kvanttikenttäteorioiden mukaan olisi pitänyt muodostua suuria määriä pian alkuräjähdyksen jälkeen ja joita siksi pitäisi löytyä maailmankaikkeudesta.

Teoreettisesti ennustettuja kosmisia reliikkejä ovat mm.
*Magneettiset monopolit
*Newtoriitit
*Pyrgonit
*Kvarkkinuggetit

Kosmisiin reliikkeihin liittyvä keskeinen ongelma on, ettei yhtäkään teorioiden ennustamaa hiukkasta ole havaittu sen enempää suoraan kuin epäsuorasti, vaikka niiden pitäisi muodostaa huomattava osa maailmankaikkeuden massasta. Tämä havaitsemattomuus on eräs keskeinen peruste inflaatioteorioille ja syy, miksi universumin ajatellaan nykyisin olevan huomattavasti meille näkyvää osaa suurempi. Tällöin suurin osa kosmisista jäänteistä olisi näkyvän maailmankaikkeuden ulkopuolella.

## Aiheesta muualla
*Artikkeli kosmisten reliikkien synnystä
Yokomo

**Yokomo** on japanilainen pienoisautojen valmistaja, joka perustettiin vuonna 1965. Yhtiö oli alun perin suuri radio-ohjattavien jälleenmyyjä Tokiossa, nimeltään Yokobori Mokei Wamēkā (Yokobori Model Shop). 1970-luvulta alkaen käytetty Yokomo-nimi on yhdistelmä perustajaperheen sukunimestä Yokobor ja sanasta *mokei* ().

## Autot
Yokomo on valmistanut pienoisautoja vuosikymmenien ajan ja erilaisia automalleja on kymmenittäin.

Vuonna 2006 FinTrack-kisassa voitettiin nuorten mestaruus sekä kolmas sija Yokomo BD/BDM -autoilla. Automallin kehitystyössä on ollut suuressa roolissa moninkertainen maailmanmestari Masami Hirosaka. Autossa on mm. alumiiniset iskunvaimentimet Rayspeedin jousilla.

## Mestaruudet
**Maailmanmestaruus (IFMAR)**
*1985	Off-road	YZ-834B
*1989	Off-road	YZ-870C
*1991	Off-road	Works 91
*1993	Off-road	Works 93
*1994	On-road		YRX-10
*1995	Off-road	YZ-10
*1997	Off-road	MX-4
*2000	Onroad		YRX-2000
*2000	Touring		MR-4TC
*2002	On-road		YRX (?)

**Nuorten mestaruus (Fintrack, Suomi)**
*2006     Touring         MR-4TC BD

## Katso myös
*Radio-ohjattu pienoismalli, autot
*Pienoisautoilu

## Aiheesta muualla
*Valmistajan sivut
*Power Racing Oy  (maahantuoja)
Rauha S. Virtanen

**Rauha Susanna Virtanen** (28. kesäkuuta 1931 Alavus – 20. maaliskuuta 2019 Helsinki) oli suomalainen nuortenkirjailija.

## Henkilöhistoria
Virikkeenä Virtasen kirjailijanuralle toimi L. M. Montgomeryn romaani *[[Pieni runotyttö]]*. Hänen esikoisteoksensa *Seljan tytöt* ilmestyi vuonna 1955, ja se kasvoi neliosaiseksi sarjaksi, jonka innoittajana oli Louisa M. Alcottin *[[Pikku naisia]]*. Virtasen tuotanto keskittyi pääosin nuortenkirjallisuuteen, ja hän kirjoitti myös näytelmiä ja kuunnelmia.

Virtanen sai lukuisia kirjallisuuspalkintoja, muun muassa Topelius-palkinnon vuonna 1971, Valtion nuorisokirjallisuuspalkinnon 1971 sekä Suomen kirjailijaliiton Tirlittan-palkinnon 2003.

Vuonna 1968 ilmestyneestä romaanista *Ruusunen* tehtiin kirjaan perustuva minisarja Yle TV2 -kanavalle, *Pieni rakkaustarina*, jonka pääosissa nähtiin Elina Aalto ja Antti Reini. Romaani käsittelee alaikäisen tytön ja aikuisen miehen suhdetta.

Virtasen alkukauden tuotannossa on huumoria, jännitystä ja romantiikkaa, mutta myöhemmässä tuotannossa hän otti aiheeksi nuoret, joilla on edessä vaikeita ratkaisuja ja jotka näkevät ympäristönsä sosiaalisen ja poliittisen todellisuuden.

Virtasen tytär Arja Pettersson on teatterinjohtaja.

## Teokset
### Romaanit
* 
* 
* 
* 
* 
* 
* 
* 
* 
* 
* 
* 

### Näytelmät
* *Avaruusmekko* (1966)  
* *Tässä on Hely Ahonen* (1974)  
* *Laulukokeet* (1976)  
* *Jääkö Pekka luokalle?* (1977)  
* *Rööki-Rocky* (1978)   
* *Pääsy kielletty* (1979)  
* *Kolme mummoa* (1982)  

### Kuunnelmat

* *Avaruusmekko* (1966)  
* *Aurinkoprinssi* (1971)  
* *Pirjo ja Marjo* (1971)  
* *Laulukokeet* (1974)  
* *Mysti* (1974)  
* *Tommi aina myöhästyy* (1974)  
* *Ryöstö* (1975)  
* *Äänestääkö äiti eli vaalipäivä Horsmavaaran koululla* (1975)  
* *Horsmavaaran Suzi Quatro* (1976)  
* *Kirkonkylän kioskilla* (1976)  
* *Kokemus nimeltä Ruisrock* (1977)  
* *Missä on Mirjamin kukka?* (1979)  
* *Loppiaistiski* (1982)  
* *Soitetaanko?* (1984)  
* *Suvis* (kuunnelmasarja, 1987)  

## Lähteet

## Aiheesta muualla
*Rauha S. Virtasen muistokirjoitus ''Helsingin Sanomissa''.
Xray

**XRAY Model Racing Cars**, lyhennettynä **XRAY** on vuonna 2000 perustettu slovakialainen pienoisautoja valmistava yritys. Sen on perustanut diplomi-insinööri Juraj Hudyn vuonna  2000.  Xray on tunnettu korkeasta laadusta ja siinä osoituksena yrityksellä on lukuisia Euroopan- ja maailmanmestaruusvoittoja. 

## Mallit
*Touring T2, T2 007
*Krossi
*1:18

## Aiheesta muualla
* Virallinen sivusto
Audi R10 TDI

**Audi R10 TDi** on dieselkäyttöinen LMP1 (Le Mans Prototype) -luokan kilpa-auto. Se esiteltiin 13. joulukuuta 2005, ja sillä voitettiin heti Sebringin 12 tunnin ajo, sekä Le Mansin 24 tunnin ajo. Se on ensimmäinen dieselmoottorilla varustettu auto, jolla on voitettu edellä mainitut kilpailut. Vuonna 2009 esitelty Audi R15 TDI korvasi R10 TDi mallin. 

## Runko
Audi R10 TDi korvasi edellisen Audi R8 LMP:n, jota pidetään yhtenä kaikkien aikojen menestyksekkäämpänä kilpa-autona. Sillä voitettiin mm. Le Mansin 24 tunnin ajo yhteensä viisi kertaa vuosina 2000–2002 ja 2004–2005. Vaikka R10 muistuttaa paljon R8:aa, se on kuitenkin uutta suunnittelua. Aerodynamiikkaa on uusittu muuttuneiden sääntöjen takia, turvakaarta on muutettu ja autoa on pidennetty uuden suuremman V12-moottorin takia.

## Moottori
Audi R10 TDi:n voimanlähteenä on 5,5-litrainen täysalumiininen 90° tuplaturbo V12-dieselmoottori. Moottorissa käytetään nykydieseleistä tuttua common rail –ruiskutusta ja Boschin viimeisintä MS14-moottorinohjausjärjestelmää. Moottorin ilmansaantia rajoitetaan kahdella sääntöjen määräämällä 39,9 mm kuristimella. Kahden Garrett-turboahtimen ahtopaine on myös sääntöjen mukaan rajattu 2,94 bar:iin. Suurin moottorista saatava teho on noin 650 hv (485 kW) (rajoitettu), ja suurin vääntö on noin 1100 Nm.
Moottorin suurimpia etuja kilpakäytössä ovat laaja kierrosalue, suuri vääntö ja taloudellisuus.

## Merkittäviä saavutuksia
*18. maaliskuuta 2006 Audi R10 TDi numerolla 2 voitti 54. Sebringin 12 tunnin ajon ajettuaan paalupaikalle uudella rataennätyksellä.
*18. kesäkuuta 2006 Audi R10 TDi numerolla 8 voitti Le Mansin 24 tunnin ajon kierrettyään rataa 380 kierrosta.
*30. syyskuuta 2006 Audi R10 TDi numero #2 voitti ALMS-sarjan Petit Le Mans -osakilpailun Road Atlantalla, Georgiassa.
*17. maaliskuuta 2007 Audi R10 #2 voitti 55. Sebringin 12 tunnin ajon. Auto #1 sijoittui luokkansa (LMP1) toiseksi ja kokonaiskilpailun neljänneksi.
* 17. kesäkuuta 2007 Audi R10 #1 voitti Le Mansin 24 tunnin ajon, Audi #2 keskeytti johtoasemasta 16 tunnin ajon jälkeen.
* 15. kesäkuuta 2008 Audi R10 #2 voitti Le Mansin 24 tunnin ajon, muut Audit sijoittuivat neljänneksi ja kuudenneksi.

## Lähteet
Dysartria

**Dysartria** on keskus- ja/tai ääreishermoston vauriosta johtuva häiriö, joka aiheuttaa puhelihasten heikkoutta, halvaantumista tai tuntopuutoksia. Dysartria ilmenee puhetta tuottavien elinten hermostollisesta sääntelyssä, jolloin puhe on hidastunutta, takertelevaa, epäselvää tai puuttuu täysin. Dysartriaan liittyy usein nielemisvaikeuksia.

Dysartria aiheutuu usein aivoverenkiertohäiriöstä, aivovammasta tai neurologisesta sairaudesta.

## Katso myös

*Dysfagia
*Dysfasia
*Dyspraksia
*Puheterapia
Kir

**Kir** on mustaherukkalikööristä (ransk. *[[crème de cassis]]*) ja valkoviinistä koostuva cocktail, ja se on tunnettu nimellä ”Blanc-Cass tai Blanc-cassis” jo paljon ennen kuin kaniikki *Felix Kir*, Dijonin kaupungin entinen määri antoi sille nimensä. Juoma tuli suosituksi toisen maailmansodan aikana, jolloin sitä tarjottiin muun muassa kansainvälisille vieraille.

## Merkkituote
Vuonna 1952 kaniikki Kir antoi dijonilaiselle yritykselle ”*Lejay-Lagoute*” luvan käyttää nimeään juoman markkinoinnissa.

Jotta ei olisi vaikeuttanut dijonilaisten alkoholinvalmistajien ja -kauppiaiden kilpailuasemia, kaniikki Kir antoi heille kaikille luvan nimensä käyttöön, mutta ”*Lejay-Laugouten*” etuluontiasema oli kuitenkin ratkaiseva tuotteen kaupallistamisessa. Kahdentoista vuoden oikeusprosessi antoi tälle ensimmäisellä yritykselle yksinoikeuden Kir-tuotemerkkiin. Yritys on sittemmin rekisteröinyt myös tuotemerkin **Kir-royal**.

## Variaatioita
### Mustaherukkalikööristä
**Kommunardi* (communard) tai *kardinaali* (cardinal) on myös dijonilaisella maaseudulla tunnettu aperitiivi. Perustana juomassa on valkoviinin tilalla käytetty punaviini ja perinteinen mustaherukkalikööri (crême de cassis de Dijon).
**Kir royal*, jossa valkoviini korvataan samppanjalla.
**Räyhääjä* (Téméraire) valmistetaan crémant de Bourgognesta, jota käytetään samppanjan asemesta.
**[[Bretagne]]lainen* kir ja *[[normandia]]lainen* kir, joissa valkoviini korvataan siiderillä.
**Tupla K*, joka luotiin kun kaniikki Kir ja Nikita Hruštšov (ransk. Nikita Khrouchtchev) tapasivat. Valmistukseen käytetään valkoviinin ja mustaherukkaliköörin lisäksi myös vodkaa.
**[[Elsass]]issa* käytetään valkoviinin asemasta lievästi kuohuvaa ”crémant d'Alsace” -valkoviiniä.

### Muista likööreistä
Kir on myös innostanut kokeilemaan myös erilaisia cocktaileja, joiden perustana ovat valkoviini ja erilaiset marjaliköörit:
**Kir à la Mûr*, jossa käytetään karhunvadelmalikööriä tai Suomessa lakkalikööriä.
**Kir à la pèche*, jossa käytetään persikkalikööriä.
**Kir impérial*, jossa käytetään vadelmia ja samppanjaa.
**Kir nordique*, jossa käytetään karpalolikööriä ja valkoviiniä

## Lähteet
Lunar Orbiter

**Lunar Orbiter** -ohjelma oli viiden miehittämättömän avaruusluotaimen sarja. Yhdysvallat laukaisi ne vuosina 1966-1967. Lentojen tarkoitus oli kartoittaa Kuun pintaa ennen Apollo-ohjelman kuulentoja. Kaikki viisi tehtävää onnistuivat, ja 99 % kuun pinnasta kuvattiin vähintään 60 metrin tarkkuudella.

Kolmen ensimmäisen tehtävän tarkoituksena oli kuvata 20 mahdollista laskeutumispaikkaa, jotka valittiin Maasta tehtyjen havaintojen perusteella. Neljännellä ja viidennellä tehtävällä oli tieteellisemmät tarkoitukset. Lunar Orbiter 4 kuvasi Kuun koko Maahan päin näkyvän puolen ja 95 % "pimeästä puolesta", ja Lunar Orbiter 5 suoritti loppuun pimeän puolen kuvaamisen.

## Lunar Orbiter -luotaimet
*Lunar Orbiter 1 
**Laukaisu: 10. elokuuta 1966
**Kuvasi Kuuta: 18.&ndash;29. elokuuta 1966
**Tehtävä: Apollo-ohjelman laskeutumispaikkojen kuvaus
*Lunar Orbiter 2 
**Laukaisu: 6. marraskuuta 1966
**Kuvasi Kuuta: 18.&ndash;25. marraskuuta 1966
**Tehtävä: Apollo-ohjelman laskeutumispaikkojen kuvaus
*Lunar Orbiter 3 
**Laukaisu: 5. helmikuuta 1967
**Kuvasi Kuuta: 15.&ndash;23. helmikuuta 1967
**Tehtävä: Apollo-ohjelman laskeutumispaikkojen kuvaus
*Lunar Orbiter 4 
**Laukaisu: 4. toukokuuta 1967
**Kuvasi Kuuta: 11.&ndash;26. toukokuuta 1967
**Tehtävä: Kuun pinnan kuvaus
*Lunar Orbiter 5 
**Laukaisu: 1. elokuuta 1967
**Kuvasi Kuuta: 6.&ndash;18. elokuuta 1967
**Tehtävä: Kuun pinnan kuvaus, tarkkojen kuvien otto
Valkoapila

**Valkoapila** (*Trifolium repens*) on valkokukkainen apila. Se kasvaa luonnonvaraisena Euroopassa, Pohjois-Afrikassa ja Aasian länsiosissa, mutta sitä viljellään muuallakin rehuksi suuren valkuaisainepitoisuutensa takia. Sitä käytetään myös nurmikkosekoituksissa, koska se kestää varsin hyvin tallaamista.

Valkoapilan kukkavarret kasvavat noin 5–10 cm pitkiksi. Niiden päässä on pallomainen, valkoinen tai hennon vaaleanpunertava halkaisijaltaan parisenttinen kukinto, joka tuoksuu makealle. Lehdet ovat 3–5 cm pitkän varren päässä ja muodostuvat yleensä kolmesta sydämen- tai kyynelenmuotoisesta lehdykästä. Poikkeuksellisesti lehdyköitä saattaa olla neljä tai useampiakin. Nelilehdykkäistä apilanlehteä (ns. *[[neliapila]]a*) on pidetty hyvän onnen tuojana. Suomessa valkoapila kukkii kesä–elokuussa. Valkoapila luokitellaan Suomessa muinaistulokkaaksi.

Valkoapila lisää maan typpipitoisuutta juuristossa elävien *[[Rhizobium]]*-suvun typpibakteerien avulla, kuten muutkin hernekasvit. 

Alsikeapila (*Trifolium hybridum*) on valkoapilan näköislaji.

## Käyttö

Apilan kukkia voi käyttää ravinnoksi joko kuivattuna tai sellaisenaan. Pulavuosina sitä on yleisesti sekoitettu leipätaikinaan. Myös lehtiä voi käyttää esim. salaatteihin.  Kuivatuista kukinnoista valmistettua teetä on käytetty rohtona kihtiin ja verenvähyyteen. Erittäin vahvana tee aiheuttaa oksetusta.

## Viljelykäyttö

Valkoapila viihtyy Suomessa viljelyvyöhykkeillä 1–3. Valkoapilalle maan vesitalouden tulee olla kunnossa, sillä valkoapila on kuivuuden arka kasvi, joka ei kuitenkaan siedä myöskään liiallista vettä. Ojituksen on oltava kunnossa ja liian poudan arkoja kasvupaikkoja tulee välttää. Paras kasvupaikka on loiva rinne ja maalaji hikevä hieta. Maan pH:n tulee olla yli 5,5. 

Valkoapilaa käytetään laitumissa, koska sillä on hyvä tallauksenkesto- ja jälkikasvukyky rönsyilevän kasvutapansa vuoksi. Valkoapila menestyy säilörehunurmissakin.  Sen sadontuottokyky on kuitenkin matalampi kuin esimerkiksi puna-apila ja alsikeapilalla. Tästä syystä voi olla hyvä käyttää näitä tallausta kestämättömiä lajeja myös laitumissa lisäämään ensimmäisen vuoden satoa.

Valkoapiloista on saatavilla muutamaa eri lajiketta. Lajikkeet Sonja ja Hebe soveltuvat molemmat viljelyvyöhykkeille 1–3. Kylvömääräksi suositellaan seoksiin 1–3&nbsp;kg/ha. Valkoapilan siemen ympättynä maksaa n. 13–15&nbsp;€/kg.

## Katso myös
*Puna-apila

## Lähteet

## Aiheesta muualla
*Kasviatlas 2022: Valkoapilan (''Trifolium repens'') levinneisyys Suomessa.
*Suomen Lajitietokeskus: Valkoapila (''Trifolium repens'')
*Pinkka, Lajintuntemuksen oppimisympäristö: Valkoapila (''Trifolium repens'')
*Luontoportti: Valkoapila (''Trifolium repens'') 
*Valokki - Nettikasvio: Valkoapila (''Trifolium repens'') 
*ITIS: ''Trifolium repens''  
*United States Department of Agriculture (USDA): ''Trifolium repens'' 
*Flora of China: ''Trifolium repens'' 
*Food and Agriculture Organization of the United Nations (FAO): Trifolium repens   
*Pherobase: Floral volatiles of Trifolium repens
Kirby Morrow

**Kirby Robert Morrow** (28. elokuuta 1973 Jasper, Alberta – 18. marraskuuta 2020 Vancouver) oli kanadalainen näyttelijä ja stand up -koomikko, joka oli äänenä useille animehahmoille.

## Ura
Morrow opiskeli Mount Royal Colleges Fine & Performing Artsissa Calgaryssä näyttelemistä, sekä ääninäyttelemistä huomatessaan sen olevan hauskaa näyttelemisen ohella. Hän kuitenkin käyttää aina samaa ääntä jokaisessa ääninäyttelemässään sarjassa, joka on myös hänen luonnollinen ääni. Vuonna 1997 Morrow sai ensimmäisen ääniroolinsa Michelangelona lyhyeksi jääneessä televisiosarjassa Ninja Turtles: The Next Mutation. 

Morrow asui Vancouverissa, Kanadassa.

## Roolit
### Anime
* Van Fanel, *[[Escaflowne]]* (elokuva ja sarja)
* Miroku, *[[Inuyasha]]*
* Trowa Barton, *[[Gundam Wing]]*
* Rey Za Burrel, *[[Gundam Seed Destiny]]*
* Yuki Aiba, *[[Infinite Ryvius]]*
* Goku, *[[Dragonball Z]]*
* Rad, *[[Transformers: Armada]]* ja *[[Transformers: Energon]]*
* Hot Shot, *[[Transformers: Cybertron]]*
* Chardin Picolet III, *[[Ranma 1/2]]*
* Noel and Alexander Lelovier, *[[Hamtaro]]*
* Hayakawa, *The Daichis - Earth's Defense Family*
* ElecMan.EXE, Dave/Earth Avenger (Daisuke Hayami), *[[MegaMan NT Warrior]]*
* Takatsuki, Ryo, *[[Project ARMS]]*
* Prince Aikka, *[[Ōban Star-Racers]]*
* Teru Mikami, *[[Death Note]]*

### Muita rooleja
* Kyklooppi/Scott Summers, *[[X-Men: Evolution]]*
* Raimi Matthews, *[[Broken Saints]]*
* Dr. Ira Kane, **'
* Tommy Tukyuk, ''[[Yvon of the Yukon]]''
* Pähkinänsärkijä, ''Barbie and the Nutcracker''
* Jason Jenkins, **'
* Jay, *[[Class of the Titans]]*
* Azure Dragon, *[[Devil Kings]]*
* Rogan, *[[Ark]]*
* Michelangelo, *[[Ninja Turtles: The Next Mutation]]*
* Josh Kirkpatrick, *[[Team Galaxy]]*
* Cole, Lou, sivuäänet *[[Lego Ninjago (animaatiosarja)|Lego Ninjago]]*

## Lähteet

## Aiheesta muualla
* Anime News Network
* TV.com
Seal on Velvet

**Seal on Velvet** on alun perin Sielun Veljet -yhtyeen perustama suomalainen levy-yhtiö ja Poko Rekordsin alamerkki. Sielun Veljien lisäksi yhtiö on julkaissut useiden muiden yhtyeiden ja artistien tuotantoa vuodesta 1989. Yhtiön artisteihin kuuluneesta Veeti & The Velvets -yhtyeestä mm. Aki Sirkesalo loi myöhemmin menestyksekästä uraa ja tämän lisäksi useat muut menestyneet artistit ovat aloittaneet uransa yhtiön leivissä.  

## Artistit

* Sielun Veljet
* Ismo Alanko
* Jukka Orma
* Leputation of the Slaves
* Kullervo Kivi & Gehenna-yhtye
* Pimpline & The Defenites
* Adolf Und Die Freie Scheisse
* Motelli Skronkle
* Veeti & The Velvets
* HC Andersen
* Keskustelumusiikkiorkesteri
* Kosmonauts
* Free Okapi
* Veeti & Marjo
* Ääriasento
* Virgo
* Honey B. & T-Bones
* Balls
* Mañana Bros.
* Winha
* Roni Martin & Jukka Orma Tanssiinkutsu
* Karl & Lassi Sinkkonen
Kırklareli

**Kırklareli** on kaupunki Turkin Euroopan puoleisessa osassa, lähellä Bulgarian rajaa. Vuonna 2012 siellä oli 67&nbsp;360 rekisteröitynyttä asukasta. Kaupungissa on merkittävä romanivähemmistö.

## Lähteet

## Aiheesta muualla
Eugène Bozza

**Eugène Joseph Bozza** (4. huhtikuuta 1905 – 28. syyskuuta 1991) oli ranskalainen säveltäjä ja kapellimestari. 

Eugène Bozza syntyi Nizzassa. Hän opiskeli Pariisin konservatoriossa sävellystä, orkesterinjohtoa ja viulunsoittoa, ja voitti sävellyksellään Prix de Romen. Vuosina 1939–1948 hän johti Opéra-Comiqueta. Myöhemmin hän muutti Valenciennesiin, jossa hän nousi konservatorion johtajaksi. Bozza kuoli Valenciennesissa 1991. 

Eugène Bozza sävelsi muun muassa runsaasti kamarimusiikkia, josta suuren osan puhallinsoittimille. Hänen muuhun tuotantoonsa kuuluu esimerkiksi viisi sinfoniaa, ooppera *Leonidas* (1947), baletti *Jeux de plage* (1950) ja säveltäjälle Prix de Romen tuonut kantaatti *La légende de Roukmāni* (1934).

## Lähteet
Tekirdağ

**Tekirdağ** () on kaupunki Turkin Euroopan puoleisessa osassa. Vuoden 2022 lopussa siellä oli 186&nbsp;421 asukasta. Kaupunki sijaitsee Marmaranmeren rannalla, 135 kilometriä Istanbulista.

Antiikin aikana kaupungin paikalla sijaitsi Bisanthen kaupunki, joka oli kreikkalainen siirtokunta. Myöhemmin sen nimeksi tuli *Rhaidestos*. Nykyisen kaupungin nimi tarkoittaa *Keltaista vuorta*.

Unkarin kansallissankari Fransiskus II Rakoci piileskeli kaupungissa 1700-luvulla. Hänen silloinen asuintalonsa on nykyisin museona. Myös Kemal Atatürk on nuoruudessaan viettänyt aikaa Tekirdağ’ssa. 

## Lähteet

## Aiheesta muualla
Suolijärvi (Puolanka)

**Suolijärvi** on kainuulainen kylä, joka sijaitsee Puolangan kunnan pohjoisosassa noin 40 kilometrin päässä Puolangan kirkonkylältä. Vakinaisia asukkaita on noin 120, mutta kesäisin väkiluku lisääntyy matkailijoiden myötä 200:aan. Kylän pääelinkeino on maa- ja metsätalous ja toimivia tiloja on kuusi. Alueella on myös luontomatkailukohteita, tunnetuimpia näistä ovat Siikavaara ja Kometto. Kylässä on moottorikelkkareitti, joka kuuluu valtakunnalliseen kelkkareittiin.

## Kirjallisuutta
*Räisänen, Rauni ym. (toim.): *Suolijärvi : kylä Siikavaaran kuppeessa.* Puolanka: Suolijärven kyläyhdistys, 1993. .
Georgian–Venäjän vakoilujupakka

**Georgian-Venäjän vakoilujupakka** alkoi, kun Georgian hallinto pidätti neljä venäläistä virkamiestä epäiltyinä vakoilusta 27. syyskuuta 2006. Valtioiden väliset suhteet ovat merkittävästi heikentyneet sen jälkeen, kun Georgia ja Nato ovat sopineet keskustella lähemmistä suhteista . 

## Tausta
Georgian ja Venäjän suhteiden on laajasti raportoitu tiukentuneen vuoden 2003 marraskuun Georgian samettivallankumouksen jälkeen, jolloin uudistusmielinen Mikheil Saakašvili nousi valtaan.

## Aikajana
* 27. syyskuuta neljä venäläistä sotilastiedustelijaa (GRU) ja ainakin 10 Georgian kansalaista vangittiin vakoilusta epäiltyinä.
* 28. syyskuuta Venäjä kutsui kotiin suurlähettiläänsä Vjatšeslav Kovalenkon ja aloitti osittaisen työntekijöidensä evakuoinnin Georgiasta.
* 3. lokakuuta Venäjä lakkautti lento-, juna-, tie- ja meriyhteydet Georgiaan, kuten myös postin kulun maiden välillä.
* 4. lokakuuta Venäjän armeijan Georgiassa ylläpitämistä kouluista ilmoitettiin, ettei georgialaisia opiskelijoita enää hyväksyttäisi kouluun . Venäläiset virkamiehet kumosivat käskyn myöhemmin .
* 5. lokakuuta vastauksena painostukseen Georgia uhkasi estää Venäjää liittymästä Maailman kauppajärjestöön (WTO).
* 2. marraskuuta Gazprom, venäläinen valtio-omisteinen kaasumonopoliyhtiö aikoo yli kaksinkertaistaa Georgialta perittävän kaasun hinnan nykyisestä 110 Yhdysvaltain dollarista 230 dollariin per 1 000 m³ alkaen vuoden 2007 alusta.

## Lähteet
Marjakuuset

**Marjakuuset** (*Taxus*) on marjakuusikasveihin (Taxaceae) kuuluva havupuusuku. Sukuun kuuluu 9 lajia, mutta eri tutkijoiden luokitteluissa vaihteluväli on 1–10 lajia. Kaikkien lajien kaikki osat siemenvaippaa lukuun ottamatta ovat erittäin myrkyllisiä  sisältäen mm. taksaaneihin kuuluvaa paklitakselia.

## Lajit
Marjakuusiin kuuluvat seuraavat lajit:

* *[[Euroopanmarjakuusi|Taxus baccata]]* – euroopanmarjakuusi (Eurooppa, Pohjois-Afrikka, Lounais-Aasia)
* *[[Lännenmarjakuusi|Taxus brevifolia]]* – lännenmarjakuusi
* *[[Kanadanmarjakuusi|Taxus canadensis]]* – kanadanmarjakuusi
* *[[Kiinanmarjakuusi|Taxus chinensis]]* – kiinanmarjakuusi
* *[[Japaninmarjakuusi|Taxus cuspidata]]* – japaninmarjakuusi (Itä-Aasia)
* *[[Taxus floridana]]*
* *[[Taxus globosa]]*
* *[[Taxus sumatrana]]* – sumatranmarjakuusi
* *[[himalajanmarjakuusi|Taxus wallichiana]]* – himalajanmarjakuusi

## Lähteet

## Aiheesta muualla
* Finto: Kassu – Kasvien suomenkieliset nimet: ''Taxus''
*Suomen Lajitietokeskus: Marjakuuset (''Taxus'')
*Metsäntutkimuslaitos, Metinfo: Marjakuuset (''Taxus'') 
*Plant List: Taxus
Halakha

**Halakha** (, suom. 'polku' tai 'tapa kulkea ') on juutalainen lakikokoelma, joka kattaa uskonnollisen ja käytännön elämän alueita. Lakikokoelmaan kuuluu Tooran lakien lisäksi Talmudin ja rabbiinisten kirjoitusten lakeja.

Halakha on aikoinaan määrittänyt useissa juutalaisissa oikeusistuimissa toimeenpantavan lain. Myös nykyisin Israelin oikeusjärjestelmä, joka pääasiassa perustuu tapaoikeuteen, on omaksunut halakhasta kohtia. Halakhan tarkempi noudattaminen jää kuitenkin yksilön vastuulle.

Juutalaisuuden nykyiset suuntaukset ortodoksijuutalaisuus, konservatiivinen juutalaisuus, reformijuutalaisuus ja rekonstruktionistinen juutalaisuus ovat syntyneet suurelta osin erimielisyyksistä halakhan tulkinnassa ja soveltamisalassa.

## Aiheesta muualla

* Halakha – Laki Tooran kätköistä. Juristiuutiset
* Halakha. Lubavitch.fi
Red Lodge

**Red Lodge** (amerikansuomeksi *Rätulaati*) on hiilikaivoskaupunki Yhdysvaltojen Montanan osavaltion etelärajoilla lähellä Wyomingin rajaa. Kaupungin asukasluku on noin 2000.

Kaupungin kaivostyöläiset ovat yleensä olleet pohjoismaista perua kuten ruotsalaisia ja suomalaisia. Amerikansuomalaisittain kaupungin nimi on *Rätulaati* tai *Retulaatsi* (Ratulaati). Kaupunki on Suomessa tunnettu Hiski Salomaan laulusta *[[Lännen lokari]]*, jossa hän mainitsee, että ”on käynynnä Piuttissa, Lousissa, **Rätulaatissa**, Miiamissa”.

Kaupungin tragedioihin kuuluu Smith Mine -hiilikaivoksen räjähdys vuonna 1943, jolloin 73 kaivostyöläistä sai surmansa.

## Lähteet
Najash rionegrina

***Najash rionegrina*** nimi on annettu alkukantaiselle käärmelajille. Laji eli noin 90 miljoonaa vuotta sitten myöhäisellä liitukaudella. Sen fossiili löydettiin Patagoniasta Argentiinasta. Laji oli 1,5 metriä pitkä, sillä oli kaksi jalkaa ja lantio, mikä viittaa siihen, että ensimmäiset käärmeet kehittyivät maalla liskomaisista edeltäjistään.
40 unohtumatonta laulua (Kirka)

**40 unohtumatonta laulua** on suomalaisen laulajan Kirkan vuonna 2006 julkaistu kokoelma-albumi. Albumi ylsi ilmestyessään Suomen virallisen albumilistan sijalle 26. Kirkan kuoleman jälkeen vuoden 2007 alussa se nousi kuitenkin uudelleen listalle ja ylsi sijalle kaksi. Albumia on myyty yli 14 000 kappeletta ja siitä on myönnetty kultalevy.

## Kappaleet

### CD 1
#
#
#
#
#
#
#
#
#
#
#
#
#
#
#
#
#
#
#
#

### CD 2
#
#
#
#
#
#
#
#
#
#
#
#
#
#
#
#
#
#
#
#

## Lähteet